Ligwalagwala lusiba lolutsatfwe kuyo lenyoni leyatiwa ngekutsi ligwalagwala. Nobe tingaba tingaki letinsiba kusolomane kutsiwe umuntfu wakhona ufake ligwalagwala. Ligwalagwala lifakwa yinkhosi nebantfwabenkhosi kuphela. Silo, Mswati Wesitsatfu sibutwa nguDali Tambo eluhlelweni lwamabonakudze lolwatiwa kutsi yi'People of the South' nyakenye (2001) kutsi yini ligwalagwala, saphendvula satsi ligwalagwala ngumchele wemakhosi. Sabuya sasho kutsi kungako nakunemkhosi wencwala sifaka tibe tinyenti letinsiba enhloko ngobe sisuke senta umthantazo wesive.